2 REAL MADRID……………………… 0 (Agg: Chelsea 3-1) Il-finali tal-UEFA Champions League se tkun bejn żewġ timijiet Ingliżi meta, fid-29 ta' dan ix-xahar, f'Ataturk Stadium, f'Istanbul, Chelsea jiffaċċjaw lil Manchester City wara li fit-tieni leg tas-semi-finali għelbu lil Real Madrid 2-0 għal aggregate ta' 3-1. Chelsea ħarġu tajjeb u fit-18-il minuta skorjaw minn Timo Werner li kkonnettja mill-cross ta' Ben Chilwell iżda l-goal ġie mħassar hekk kif Werner ġie ġġu­dikat li kien f'po­żizzjoni mar­ġinali ta' offside. Peró 10 minuti wara, l-is­tess Werner fetaħ l-iskor għall-Pensioners meta Kai Havertz rċieva mingħand N'Golo Kante u antiċipa l- ħarġa tal-goalkeeper Thibaut Courtois billi llobja minn fuq rasu iżda l-ballun għola mal-mimduda u waqt li kien nieżel l-attakkant Ġermaniż iddepożita bir-ras fix-xibka mingħajr wisq tbatija. Żewġ minuti mill-ftuħ tat-tieni taqsima, Havertz kien sfortunat meta d-daqqa ta' ras tiegħu ħabtet mal-mimduda u spiċċat barra. Peró, fid-59 minuta, Ha­vertz seta' għamel aħjar meta nġieb waħdu … avvanza … u minflok xeħet fir-rokna tax- xibka, ixxuttja ċentrali fil- goalkeeper avversarju. Madankollu Chelsea baq­għu jippressaw bil-Madrileni rari resqu lejn il-lasti avversarji … biex proprju tliet minuti mit-tmiem huma aċċertaw mill-kwalifikazzjoni meta Mason Mount ikkonkluda mill-cross ta' Chris­tian Pulisic.